ಕ್ರಿಸ್‌ ಗಾರ್ಡನರ್‌‌ನು (ವಿಲ್‌‌ ಸ್ಮಿತ್‌‌) 1981ನೇ ಇಸವಿಯಲ್ಲಿ ಸ್ಯಾನ್‌ ಫ್ರಾನ್ಸಿಸ್ಕೋ ನಗರದಲ್ಲಿ ವೈದ್ಯರುಗಳ ಮುಂದೆ ಪ್ರಾತ್ಯಕ್ಷಿಕೆ ನೀಡಿ ಅವರುಗಳಿಗೆ ಮಾರಾಟ ಮಾಡಲು ಪ್ರಯತ್ನಿಸುವ ಉದ್ದೇಶದಿಂದ ಒಯ್ಯಬಲ್ಲ/ಹಗುರ ಮೂಳೆಗಳ-ಸಾಂದ್ರತೆಯ ಶೋಧಕಯಂತ್ರ/ಸ್ಕ್ಯಾನರ್‌ಗಳ ಮೇಲೆ ತನ್ನ ಕುಟುಂಬದ ಉಳಿತಾಯದ ಹಣವನ್ನು ತೊಡಗಿಸುತ್ತಾನೆ. ಈ ಹೂಡಿಕೆಯು ಬಿಳಿಯಾನೆಯಾಗಿ ಪರಿಣಮಿಸಿ ಆತನ ಕುಟುಂಬವನ್ನು ಆರ್ಥಿಕವಾಗಿ ತೊಂದರೆಗೀಡು ಮಾಡುತ್ತದೆ ಹಾಗೂ ಅದರ ಪರಿಣಾಮವಾಗಿ ಆತನ ಪತ್ನಿ ಲಿಂಡಾ (ಥಾಂಡೀ ನ್ಯೂಟನ್‌) ಆತನನ್ನು ಹಾಗೂ ತಮ್ಮ ಪುತ್ರ ಕ್ರಿಸ್ಟೋಫರ್‌‌(ಜೇಡೆನ್‌‌ ಸ್ಮಿತ್‌)ನನ್ನು ತೊರೆದು ನ್ಯೂಯಾರ್ಕ್‌ಗೆ ಸ್ಥಳಾಂತರಗೊಳ್ಳುತ್ತಾಳೆ. ಪೇಟೆವಲಯದಲ್ಲಿ ತಾನು ತಂದಿದ್ದ ಸ್ಕ್ಯಾನರ್‌/ಶೋಧಕಯಂತ್ರಗಳಲ್ಲಿ ಒಂದನ್ನು ಮಾರಾಟ ಮಾಡಲು ಪ್ರಯತ್ನಿಸುತ್ತಿದ್ದಾಗ ಡೀನ್‌ ವಿಟ್ಟರ್‌ ಸಂಸ್ಥೆಯ ನಿರ್ವಾಹಕ/ಮ್ಯಾನೇಜರ್‌ ಒಬ್ಬನನ್ನು ಕ್ರಿಸ್‌‌ ಭೇಟಿ ಮಾಡುತ್ತಾನೆ ಹಾಗೂ ಆತನೊಂದಿಗೆ ಕ್ಯಾಬ್‌ನಲ್ಲಿ ಕುಳಿತು ಸ್ವಲ್ಪ ದೂರ ಪ್ರಯಾಣಿಸುತ್ತಾ ಇರುವಾಗ ರೂಬಿಕ್‌'ಸ್‌‌‌ ಕ್ಯೂಬ್‌ ಕ್ರೀಡೆಯ ಸಮಸ್ಯೆಯೊಂದನ್ನು ಬಿಡಿಸುವ ಮೂಲಕ ಆತನಲ್ಲಿ ತನ್ನ ಬಗ್ಗೆ ಉತ್ತಮ ಭಾವನೆ ಮೂಡಿಸುತ್ತಾನೆ. ಈ ಹೊಸದಾದ ವ್ಯಾವಹಾರಿಕ ಸಂಬಂಧವು ಅವನಿಗೆ ಓರ್ವ ಪ್ರಾಯೋಗಿಕ ಬಂಡವಾಳ/ಷೇರು ದಲ್ಲಾಳಿಯಾಗುವ ಅವಕಾಶ ದೊರಕಿಸಿಕೊಡುತ್ತದೆ, ಆದರೆ ಆತ ಅದರಿಂದ ಹಣ ಸಿಗುವುದಿಲ್ಲವೆಂದು ತಿಳಿದ ನಂತರ ಬಹುತೇಕ ಅದನ್ನು ತೊರೆಯುವ ನಿರ್ಧಾರ ತೆಗೆದುಕೊಂಡಿರುತ್ತಾನೆ. IRS ಸಂಸ್ಥೆಯು ಪಾವತಿಸಿರದ ತೆರಿಗೆಗಳನ್ನು ವಸೂಲು ಮಾಡುವ ಸಲುವಾಗಿ ಆತನ ಬ್ಯಾಂಕ್‌ ಖಾತೆಯನ್ನು ವಶಪಡಿಸಿಕೊಂಡು ಆತನನ್ನು ಹಾಗೂ ಆತನ ಚಿಕ್ಕ ವಯಸ್ಸಿನ ಪುತ್ರನನ್ನು ಹೊರಹಾಕಿದಾಗ ಮತ್ತಷ್ಟು ಹಿನ್ನಡೆಯನ್ನು ಕ್ರಿಸ್‌‌ ಅನುಭವಿಸುತ್ತಾನೆ. ಇದರ ಪರಿಣಾಮವಾಗಿ ಅವರು ಬೀದಿಗೆ ಬೀಳುತ್ತಾರಲ್ಲದೇ, ಒಂದು ಸಂದರ್ಭದಲ್ಲಂತೂ ಅವರು ಬೇರೆ ದಾರಿಯಿಲ್ಲದೇ BART ನಿಲ್ದಾಣದಲ್ಲಿಯ ಸ್ನಾನಗೃಹ/ಶೌಚಗೃಹದಲ್ಲಿ ಉಳಿದುಕೊಳ್ಳಬೇಕಾಗುತ್ತದೆ. ಆಗ ಆತನಲ್ಲಿ ಉಂಟಾದ ಪ್ರೇರಣೆಯು ಆತನನ್ನು ಗ್ಲೈಡ್‌ ಸ್ಮಾರಕ ಯುನೈಟೆಡ್‌ ಮೆಥಾಡಿಸ್ಟ್‌ ಚರ್ಚು/ಇಗರ್ಜಿಯು ಪ್ರಧಾನವಾಗಿ ಏಕಾಂಗಿ/ಒಂಟಿ ತಾಯಂದಿರು ಹಾಗೂ ಅವರ ಮಕ್ಕಳಿಗಾಗಿ ಉದ್ದೇಶಿಸಿ ನಡೆಸುವ ನಿರಾಶ್ರಿತರ ಕೇಂದ್ರವನ್ನು ಹುಡುಕಿಕೊಂಡು ಹೋಗುವಂತೆ ಮಾಡುತ್ತದೆ. ಕೋಣೆಗಳು ಮಿತವಾದ ಸಂಖ್ಯೆಯಲ್ಲಿದ್ದು ಬೇಡಿಕೆ ಹೆಚ್ಚಿದ್ದ ಕಾರಣ, ಸಾಲಿನಲ್ಲಿ ತಾನೂ ಒಂದು ಸ್ಥಾನ ಪಡೆದುಕೊಳ್ಳಲು ಕ್ರಿಸ್‌‌ ತನ್ನ ಪ್ರಾಯೋಗಿಕ ಉದ್ಯೋಗದಿಂದ ಪ್ರತಿದಿನ ಮಧ್ಯಾಹ್ನವೇ ಎದ್ದುಬಿದ್ದು ಓಡಿಬರಬೇಕಾದ ಪರಿಸ್ಥಿತಿ ಅನಿವಾರ್ಯವಾಗಿರುತ್ತದೆ. ತನ್ನ ಮೇಲಧಿಕಾರಿಯ ಕಾರನ್ನು ನಿಲ್ಲಿಸಬಾರದಲ್ಲಿ ನಿಲ್ಲಿಸಿದುದಕ್ಕಾಗಿ ದಂಡನೆಯಾಗಿ ಆತ ಸೆರೆಮನೆಯಲ್ಲಿ ಒಂದು ರಾತ್ರಿಯನ್ನು ಕೂಡಾ ಕಳೆಯಬೇಕಾಗುತ್ತದೆ. ಆತನ ದುಬಾರಿ ಮೂಳೆಶೋಧಕ ಯಂತ್ರಗಳಲ್ಲಿ ಒಂದನ್ನು ಓರ್ವ ಹುಚ್ಚು ಹಿಡಿದ ವ್ಯಕ್ತಿಯು ಕದ್ದುಕೊಂಡು ಹೋಗಿ ಅದಕ್ಕೆ ಹಾನಿ ಉಂಟುಮಾಡಿರುತ್ತಾನಾದರೂ, ಕಡೆಗೆ ಕ್ರಿಸ್‌‌ ಅದನ್ನು ಮರಳಿ ಪಡೆದುಕೊಂಡು ಸರಿಪಡಿಸಿಕೊಳ್ಳುತ್ತಾನೆ. ತನ್ನ ನಿಯಮಿತವಾದ ಕೆಲಸದ ಸಮಯದಿಂದಾಗಿ ಅನಾನುಕೂಲವನ್ನು ಈಗಾಗಲೇ ಎದುರಿಸುತ್ತಿದ್ದ ಆತನು, ತನ್ನ ಗ್ರಾಹಕ ಸಂಪರ್ಕಗಳ ಸಂಖ್ಯೆಯನ್ನು ಹಾಗೂ ಲಾಭಗಳನ್ನು ಗರಿಷ್ಠವಾಗಿ ಗಳಿಸಿಕೊಳ್ಳುವುದು ಮಾತ್ರವೇ ತಾನು ಹಾಗೂ ತನ್ನ 19 ಮಂದಿ ಪ್ರತಿಸ್ಪರ್ಧಿಗಳು ಪಡೆಯಲು ಆಶಿಸಿ ಹೋರಾಟ ನಡೆಸುತ್ತಿದ್ದ ವೇತನ ಸಹಿತ ಸ್ಥಾನವನ್ನು ಗಳಿಸಿಕೊಳ್ಳಲು ಇರುವ ಏಕಮಾತ್ರ ದಾರಿ ಎಂದು ತಿಳಿದಿದ್ದ, ಕ್ರಿಸ್‌‌ ದೂರವಾಣಿ ಕರೆ ಮಾರಾಟಗಳ ಮೂಲಕ ಹೆಚ್ಚು ಸಮರ್ಥವಾಗಿ ಮಾಡುವ ವಿವಿಧ ದಾರಿಗಳನ್ನು ಕಂಡುಕೊಳ್ಳುತ್ತಾ ಹೋಗುತ್ತಾನೆ. ಆತನು ಸಂಭಾವ್ಯ ಭಾರೀ ಮೊತ್ತದ ವ್ಯವಹಾರ ನಡೆಸಬಲ್ಲ ಗ್ರಾಹಕರನ್ನು ನಿಯಮಾವಳಿಗಳನ್ನು ಮೀರಿಯಾದರೂ ತಲುಪುತ್ತಾನೆ. ಓರ್ವ ಸಹಾನುಭೂತಿಯುಳ್ಳ ಸಂಭಾವ್ಯ ಗ್ರಾಹಕನು ಆತನನ್ನು ಹಾಗೂ ಆತನ ಮಗನನ್ನು ವೃತ್ತಿಪರ ಫುಟ್‌ಬಾಲ್‌ ಪಂದ್ಯವನ್ನು ನೋಡಲು ಕರೆದುಕೊಂಡು ಹೋಗುತ್ತಾನೆ. ಕ್ರಿಸ್‌ನು ತನಗಿದ್ದ ಎಲ್ಲಾ ಸವಾಲುಗಳ ಹೊರತಾಗಿಯೂ, ಎಂದಿಗೂ ತಾನು ತೀರಾ ಕೆಳ ಮಟ್ಟದಲ್ಲಿ ಜೀವಿಸುತ್ತಿದ್ದೇನೆಂದು ತನ್ನ ಸಹೋದ್ಯೋಗಿಗಳ ಮುಂದೆ ಎಂದಿಗೂ ತೋರಿಸಿಕೊಂಡಿರಲಿಲ್ಲ, ಇದು ತೀರ ಎಷ್ಟರಮಟ್ಟಿಗೆಂದರೆ ತನಗೇ ಭಾರೀ ಮೊತ್ತವೆಂದೆನಿಸುವ ಐದು ಡಾಲರ್‌ಗಳ ಮೊತ್ತವನ್ನು ಒಮ್ಮೆ ತನ್ನ ಮೇಲಧಿಕಾರಿಗಳಲ್ಲಿ ಒಬ್ಬರಿಗೆ ಕ್ಯಾಬ್‌ಗೆ ಪಾವತಿಸಲು ಕೈಗಡ ಕೂಡಾ ಕೊಟ್ಟಿರುತ್ತಾನೆ. 

ಸಹಾಯಕ ಮಾರಾಟಗಾರಿಕೆಯ ಅವಧಿಯನ್ನು ಕೊನೆಗೊಳಿಸುವ ಸಮಯದಲ್ಲಿ, ಕ್ರಿಸ್‌‌ನಿಗೆ ತನ್ನ ಮೇಲಧಿಕಾರಿಗಳೊಂದಿಗೆ ಒಂದು ಭೇಟಿಯ ಕೂಟಕ್ಕೆ ಕರೆಯಲಾಗುತ್ತದೆ. ಅವಸರದ/ತುರ್ತು ಸನ್ನಿವೇಶದಿಂದಾಗಿ ಸಭೆಗೆ ತಲೆ ಕೆದರಿಕೊಂಡು ಅಸ್ತವ್ಯಸ್ತವಾಗಿರುವ ಬಟ್ಟೆಗಳನ್ನು ಧರಿಸಿಕೊಂಡು ಹಾಜರಾದರೂ, ಆತನ ಅದುವರೆಗಿನ ಹೋರಾಟವು ಕೊನೆಗೂ ಆತನ ಕೈಹಿಡಿದು ಆತನಿಗೆ ಆ ಸ್ಥಾನವನ್ನು ನೀಡಲಾಗುತ್ತದೆ. ಉಕ್ಕಿಬಂದ ಸಂತೋಷದ ಕಣ್ಣೀರನ್ನು ಹತ್ತಿಕ್ಕಿಕೊಳ್ಳುತ್ತಾ, ತನ್ನ ಪುತ್ರನಿರುವ ಮಕ್ಕಳ ಆರೈಕೆ ಕೇಂದ್ರಕ್ಕೆ ದೌಡಾಯಿಸಿದ ಆತನು ಪುತ್ರನನ್ನು ಬಿಗಿದಪ್ಪಿಕೊಳ್ಳುತ್ತಾನೆ. ಅವರಿಬ್ಬರು ಅಲ್ಲಿಂದ ಹೊರ ಹೊರಟು ರಸ್ತೆಯಲ್ಲಿ ನಿಧಾನವಾಗಿ ನಡೆದುಕೊಂಡು ಹೋಗುತ್ತಾ ಪರಸ್ಪರ ತಮಾಷೆ ಮಾಡಿಕೊಂಡು ಹೋಗುತ್ತಾ ಇರುವಾಗ ಅವರನ್ನು ಓರ್ವ ವ್ಯಾವಹಾರಿಕ ದಿರಿಸಿನಲ್ಲಿದ್ದ ವ್ಯಕ್ತಿ ಹಾದುಹೋಗುತ್ತಾನೆ(ಉಬ್ಬುಗೆತ್ತನೆಯ ಶಿಲೆಯಲ್ಲಿ ನಿಜವಾದ ಕ್ರಿಸ್‌ ಗಾರ್ಡನರ್‌‌). ಕಥೆಯ ಉಪಸಂಹಾರವು ಕ್ರಿಸ್‌‌ ಆನಂತರ ತನ್ನದೇ ಆದ ಬಹು-ದಶಲಕ್ಷ ಡಾಲರ್‌ಗಳ ಮೌಲ್ಯದ ದಲ್ಲಾಳಿ ಸಂಸ್ಥೆಯನ್ನು ಕಟ್ಟುತ್ತಾನೆ ಎಂದು ವಿಷದೀಕರಿಸುತ್ತವೆ.


ವಿಮರ್ಶಕರ ಪ್ರತಿಕ್ರಿಯೆಗಳು
ಕಥಾವಸ್ತು
ನಿರ್ಮಾಣ
ಗಲ್ಲಾ ಪೆಟ್ಟಿಗೆ